Hr Urmas Kruuse		Teie   14.09.2006 	nr 4.1-2.3/30539	
Linnapea			
Tartu Linnavalitsus		Meie  20.09.2010 	nr 6.2-4/629	
lv@raad.tartu.ee			
	
Maaüksuste munitsipaalomandisse taotlemine	
	
Tartu Maavalitsus esitas 07.08.2006 kirjaga nr 3.2-1/1982 Maa-ametile Tartu linnas Supilinna linnaosa Arhitektuurivõistluse EUROPAN 6 alale jäävate uusasumi maade (Meloni 31, Meloni 33, Oa 25, Oa 27, Oa 29, Marja 35T, Oa 23T, Meloni 31T, Oa 17) munitsipaalomandisse taotlemise toimiku. Elamumaa sihtotstarbega Meloni tn 31 (pindala 1120 m²), Meloni tn 33 (pindala 1340 m²), Oa tn 25 (1258 m²), Oa tn 27 (pindala 898 m²) ja  Oa tn 29 (pindala 1250 m²) maaüksused taotletakse munitsipaalomandisse, et pakkuda need välja hilisematele hoonestajatele kahekorruseliste korterelamute rajamiseks. Linn kavandab maaüksused koormata hoonestusõigusega.

Maa-amet 12.02.2010 kirjas nr 6.2-4/629 ja 21.04.2010 kirjas nr 6.2-4/629 selgitas Tartu Linnavalitsusele, miks kehtiva õiguse kohaselt ei ole võimalik elamumaa sihtotstarbega maaüksuseid munitsipaalomandisse anda ja osundas, et Tartu linnal on võimalik taotleda elamumaa sihtotstarbega hoonestamata kinnisasja andmist kohaliku omavalitsuse omandisse riigivaraseaduse § 34 sätestatud alustel.

Selgitame täiendavalt, et riigivara kasutamiseks andmise ja võõrandamise menetluse läbiviimist reguleerib 03.05.2010 jõustunud keskkonnaministri 28.04.2010 määrus nr 14 “Keskkonnaministeeriumi valitsemisel oleva kinnisvara kasutamiseks andmise ja võõrandamise kord”.

Kuivõrd Tartu linnas asuvaid Meloni tn 31, Meloni tn 33, Oa tn 25, Oa tn 27 ja  Oa tn 29 maaüksuseid ei ole võimalik tasuta munitsipaalomandisse anda, jätame taotlused eelnimetatud maaüksuste osas läbi vaatamata ning teeme ettepaneku esitada uus taotlus elamumaa sihtotstarbega maaüksuste omandamiseks riigivaraseaduse alusel. 

Lugupidamisega
	
/digitaalselt allkirjastatud/
	
Anne Toom		
Peadirektori asetäitja kt
peadirektori ülesannetes		
		
Teadmiseks: Keskkonnaministeerium
Raul Ermus 675 0821, Raul.Ermus@maaamet.ee